stanford-oval/wikipedia huggingface dataset:
ประวัติศาสตร์ของสโมสรฟุตบอลแมนเชสเตอร์ยูไนเต็ด (ค.ศ. 1945–1969)
การแต่งตั้งแมตต์ บัสบี

ในเดือนกุมภาพันธ์ ค.ศ.1945 หลังสงครามโลกครั้งที่ 2 ไม่กี่เดือน แมตต์ บัสบีได้เข้าพบกับประธานสโมสร เจมส์ กิ๊บสันในเมืองแมนเชสเตอร์ โดยเริ่มต้นบัสบีได้รับข้อเสนอสัญญาเพียง 3 ปี แต่เจ้าตัวขอเพิ่มเป็น 5 ปี เนื่องจากว่าในเวลาที่เข้ารับตำแหน่ง บัสบีมีอายุเพียง 36 ปีเท่านั้น หลังจากเพิ่งยุติการค้าแข้งที่ผ่านมากับสโมสรแมนเชสเตอร์ซิตี และ ลิเวอร์พูล รวมถึงในลีกสก็อตติช การแต่งตั้งบัสบีในครั้งนี้ อยู่ภายใต้เงื่อนไขที่เขาสามารถเลือกสตาฟฟ์ด้วยตัวเอง และการสามารถควบคุมทุกอย่างโดยต้องไม่ถูกแทรกแซง อาทิ การเลือกนักเตะลงแข่งขัน หรือความรับผิดชอบต่าง ๆ ในส่วนของผู้อำนวยการหรือประธาน บัสบีเริ่มงานในปี ค.ศ.1945 โดยสิ่งแรกที่ทำ คือ การแต่งตั้งจิมมี เมอร์ฟี เป็นโค้ชทีมสำรอง
ฟุตบอลลีกกลับมาแข่งขันในปี ค.ศ.1946-47 และยูไนเต็ดจบฤดูกาลในอันดับ 2 ด้วยผู้เล่น แจค รอว์ลี่ ชาร์ลี มิทเทน และ จอห์น แอสตัน ในช่วงนี้กัปตันทีมคือ จอห์นนี่ คาเรย์ ผู้เล่นตำแหน่งกองหลังฝั่งขวาชาวไอริช โดยเขาเคยเล่นมาทุกตำแหน่งให้กับแมนเชสเตอร์ยูไนเต็ด ยกเว้นตำแหน่งปีกขวา
พวกเขาจบอันดับนี้อีกครั้งในปีถัดไป พร้อมกับความผิดหวัง แต่ก็กลับมาได้โดยการคว้าแชมป์เอฟเอ คัพ ในปีค.ศ. 1948 หลังจากเอาชนะสโมสรแบล็คพูล ไปด้วยสกอร์ 4–2 ซึ่งเป็นถ้วยรางวัลแรกหลังจากห่างหายไปกว่า 37 ปี และเป็นก้าวเริ่มของการกอบโกยแชมป์ของยูไนเต็ด สนามโอล์ด แทรฟฟอร์ต ถูกระเบิดได้รับความเสียหายในช่วงระหว่างสงครามโลกครั้งที่ 2 และไม่สามารถใช้การแข่งขันได้ในช่วงปี ค.ศ.1945 ถึง 1949 โดยได้ย้ายไปใช้สนามเมนโร้ด ของสโมสรแมนเชสเตอร์ซิตี เป็นการชั่วคราว
หลังจากรอคอยมานานถึง 41 ปี ยูไนเต็ดก็สามารถกลับมาคว้าแชมป์ลีกสูงสุดของประเทศได้อีกครั้งในปี ค.ศ.1952 ภายใต้การนำทีมของจอห์นนี คาเรย์ โดยในนัดสุดท้าย พวกเขาชนะอาร์เซนอลทีมที่เบียดแย่งแชมป์ ได้ 6–1 จบฤดูกาลแต้มนำหน้าอาร์เซนอล และ ทอตนัมฮอตสเปอร์ และเข้าสู่การผลัดใบของนักเตะภายในทีม บัสบี้ได้เซ็นสัญญานักเตะตำแหน่งปีกคนสำคัญเข้าทีม คือ จอห์นนี่ เบอร์รี จากสโมสรเบอร์มิงแฮม ซิตี้ ในราคา 25,000 ปอนด์ และในปี ค.ศ.1949 ได้เซ็นสัญญาคว้าตัวผู้รักษาประตูดาวรุ่ง เรย์ วู้ด จากสโมสร ดาร์ลิงตัน รวมทั้งผู้เล่นดาวรุ่งตำแหน่งปีกซ้าย โรเจอร์ เบิร์นและในอีกหลายตำแหน่งที่ต้องเปลี่ยนแปลง
อุบัติเหตุทางอากาศที่มิวนิก

วันที่ 5 กุมภาพันธ์ ค.ศ.1958 ยูไนเต็ดลงเล่นฟุตบอลยุโรปในรอบ 8 ทีมสุดท้ายนัดที่สองกับ เรด สตาร์ เบลเกรด ที่ ยูโกสลาเวีย การแข่งขันจบลงด้วยสกอร์ 3-3 แต่ยูไนเต็ดพกความได้เปรียบจากนัดแรกที่ชนะมา 2-1 ทำให้สกอร์รวมผ่านเข้ารอบไปได้ด้วยสกอร์ 5-4 ผ่านเข้าสู่รอบเซมิ ไฟนอล ได้สำเร็จเป็นปีที่ 2 ติดต่อกัน
เครื่องบินเช่าเหมาลำแอร์สปีด แอมบาสเดอร์ ของบริษัทบริติช ยูโรเปียน แอร์เวย์ ซึ่งเป็นเครื่องบินที่นักเตะยูไนเต็ดใช้โดยสารกลับ โดยออกจากเบลเกรด วันที่ 6 กุมภาพันธ์ และจอดเติมเชื้อเพลิงที่มิวนิก การนำเครื่องขึ้นเกิดปัญหาถึงสองครั้ง เกี่ยวกับปัญหาทางด้านเชื้อเพลิง รวมทั้งข้อจำกัดเกี่ยวกับสนามบินมิวนิกทำให้สถานการณ์ยิ่งเลวร้ายลงอีก
หลังจากความพยายามถึง 3 ครั้ง นักบินก็สามารถนำเครื่องขึ้นได้เป็นผลสำเร็จ แต่การที่พวกเขาอยู่ในสถานการณ์ วี1 "การตัดสินใจเกี่ยวกับความเร็ว"  ความเร็วเครื่องบินลดลงอย่างกะทันหัน เครื่องบินได้ตกกระทบพื้น ชนเข้ากับรั้วและบ้านเรือนที่อยู่ใกล้เคียง ส่วนปีกซ้ายและหางของเครื่องบินหักลง ส่วนกราบเครื่องบินด้านขวากระแทกเข้ากับถังน้ำมันและเกิดระเบิดขึ้น โดยผลการพิสูจน์หลักฐานอย่างเป็นทางการสรุปว่า สาเหตุเกิดจากน้ำแข็งที่หลอมละลาย และทำให้ความเร็วในขณะขึ้นเครื่องลดลง จนไม่สามารถนำเครื่องบินขึ้นได้สำเร็จ
มาร์ค โจนส์ เดวิด เปกก์ โรเจอร์  เบิร์น (กัปตันทีมตั้งแต่ปีค.ศ. 1953)  เจฟฟ์ เบนท์ เอดดี้ โคลแมน เลียม วีแลน และ ทอมมี่ เทย์เลอร์  เสียชีวิตจากเหตุการณ์ในครั้งนี้ รวมทั้ง วอล์เตอร์ คริกเมอร เลขานุการ โค้ชทอม เคอร์รี่ ส่วน เบิร์ท วาล์เลย์ ดันแคน เอ็ดเวิร์ด แมตต์ บัสบี้ และ จอร์นนี่ เบอรี่ ได้รับบาดเจ็บสาหัส  เอ็ดเวิร์ดเสียชีวิตหลังจาก 15 วันของการรักษาตัว  เบอร์รี่ และ แจ็คกี้ บลันซ์ฟวาเวอร์ รอดชีวิตแต่ก็ไม่สามารถกลับมาลงสนามได้อีกครั้ง เบิร์น เทย์เลอร์ และเอ็ดเวิร์ด เป็นตัวหลักในทีมชาติอังกฤษ ลงเล่นทั้งหมด 70 นัด ทำไปได้ 21 ประตู ขณะที่ เปกก์  วีแลน เบอร์รี่ และบลันซ์ฟวาเวอร์ ทั้งหมดเคยรับใช้ทีมชาติอังกฤษ ไอร์แลนด์ และไอร์แลนด์เหนือ
สรุปผู้เสียชีวิตจากเหตุการ์หลังได้รับบาดเจ็บมีทั้งสิ้น 23 ชีวิต 4 ชีวิตเป็นผู้โดยสาร 2 ชีวิตเป็นลูกเรือ 8 คอลัมนิสส์ ซึ่งหนึ่งในนั้น คือ แฟรงค์ สวิฟท์ อดีตผู้รักษาประตูทีมชาติอังกฤษของสโมสรแมนเชสเตอร์ซิตี สำหรับผู้รอดชีวิตประกอบด้วยผู้รักษาประตู แฮรรี่ เกร็กก์ ซึ่งเพิ่งเซ็นสัญญาร่วมทีมมาจากสโมสร ดอนคาสเตอร์ โรเวอร ฟูลแบ็ก บิลล์ โฟล์ก และศูนย์หน้า บ๊อบบี้ ชาร์ลตัน
เหตุการณ์ในครั้งนี้ได้ซ้ำรอยโศกนาฏกรรมในปี ค.ศ.1949 ซึ่งเป็นเหตุการณ์เครื่องบินตกของสโมสรโตริโน ในปีค.ศ.1987ที่ลิม่า เปรู ส่งผลให้มีผู้เสียชีวิตถึง 43 คน (ลูกเรือรอดชีวิตเพียงคนเดียว) ส่งผลให้ลูกทีมทั้งหมดของสโมสรอลิแอนซ่า ลิม่ากองเชียร์ และสต้าฟโค้ชเสียชีวิต และเหตุการณ์เครื่องบินตกในปี ค.ศ.1993 สูญเสีย 18 ชีวิตของนักเตะทีมชาติแซมเบีย
สร้างทีมใหม่

แจ็คกี้ บลันซ์ฟวาเวอร์ และ จอร์นนี่ เบอรี่ ได้รับบาดเจ็บจนไม่สามารถเล่นฟุตบอลต่อได้อีก ส่วนเคนนี่ มอร์แกนส์ หลังจากพักรักษาตัวและกลับมาลงเล่นต่อ เค้าก็ไม่สามารถคืนสู่ฟอร์มการเล่นเก่าได้อีก แมตต์ บัสบี้ ต้องพักรักษาตัวอยู่ในโรงพยาบาลนานถึง 2 เดือน ด้วยอาการแทรกซ้อนหลาย ๆ อย่าง ด้วยโอกาสรอดชีวิตในเบื้องต้นมีแค่ 50-50 เท่านั้น
ช่วงเวลาที่บัสบี้พักรักษาตัวอยู่ ทีมอยู่ภายใต้การคุมทีมของผู้ช่วยผู้จัดการ จิมมี่ เมอร์ฟี่ (เมอร์ฟี่ไม่ได้เดินทางไปยูโกสลาเวียด้วยเนื่องจากภารกิจทีมชาติเวลส์ในเกม ฟุตบอลโลกรอบคัดเลือก ที่ต้องพบกับอิสราเอล)  ซึ่งยูไนเต็ดต้องดิ้นรนอย่างหนักในการแข่งขันเกมลีกด้วยผู้เล่นที่เหลืออยู่ พวกเค้าชนะแค่ 1 จาก 14 เกมการแข่งขัน และจบฤดูกาลนั้นด้วยอันดับที่ 9 แต่ก็สามารถทำผลงานได้ดีในเกมการแข่งขันเอฟเอ คัพ จนสามารถผ่านเข้าถึงรอบชิงชนะเลิศ แต่ก็ต้องพบกับความพ่ายแพ้ให้กับโบลตันด้วยสกอร์ 2–0  จบฤดูกาล ยูฟ่า ได้เสนอไปทางสมาคมฟุตบอลอังกฤษ เพื่อเปิดโอกาสให้ทั้งยูไนเต็ดและแชมเปี้ยนในปี ค.ศ.1958-59 วูล์ฟแฮมตัน ให้เข้าร่วมการแข่งขันฟุตบอลยูโรเปี้ยนคัพ เพื่อชดเชยจากการสูญเสียที่เกิดขึ้น ซึ่งไม่เคยมีการทำอย่างนี้มาก่อน แต่อย่างไรก็ดี สมาคมฟุตบอลอังกฤษก็ได้ปฏิเสธข้อเสนอนี้ไป
หลังจากนั้น ช่วงระหว่างปีค.ศ.1958 ถึง 1962 เป็นช่วงเวลาของการสร้างทีมใหม่ขึ้นมาด้วยการเซ็นสัญญาคว้านักเตะใหม่เข้ามาเสริมทีม ประกอบไปด้วย อัลเบิร์ต ควิกซอลล์ เมาไรซ์ เซทเทอส์ เดนิส ลอว์ แพต ครีแรนด์ และ โนเอล แคนท์เวลล์ ซึ่งดูเหมือนจะเป็นการลงทุนสำหรับอนาคต เพราะด้วยช่วงเวลาอันนั้น เหล่านักเตะสายเลือดใหม่ยังไม่สามารถทำผลงานได้ประทับใจและอันดับที่ดี ๆ ได้ นักเตะที่เหลือรอดจากเหตุการณ์มิวนิก บางส่วนก็อยู่รับใช้สโมสรอีกหลายปี อันได้แก่ แฮรรี่ เกรกก์ บิลล์ โฟล์ค และบ็อบบี ชาร์ลตัน ขณะที่ เรย์ วู้ด อัลเบิร์ด สแกนลัน และ เคนนี่ มอร์แกนส์ ย้ายทีมในปี ค.ศ.1961 และเดนิส ไวโอเล็ต ถูกขายให้กับสโมสรสโต้ค ซิตี้ ในปี ค.ศ.1962
ผลงานของทีมในช่วงนี้ดูจะไม่ค่อยสม่ำเสมอ ในลีกฤดูกาล 1962–63 พวกเค้าจบที่อับดับ 19 แต่ก็สามารถเอาชนะเลสเตอร์ซิตี ได้ 3–1 ที่สนามเวมบลีย์ ได้ครองแชมป์ถ้วยเอฟเอ คัพ
หลังเหตุการณ์เครื่องบินตก ชื่อบัสบี้ เบปป์ ดูจะไม่ค่อยเหมาะสม ดังนั้นจึงจำเป็นต้องการนิกเนมใหม่มาแทน เพื่อเป็นการขู่ขวัญคู่ต่อสู้ไปในตัว ในขณะนั้น ทีมสโมสรรักบี้ของอังกฤษแซลฟอร์ด ได้เดินทางไปทัวร์ที่ฝรั่งเศส ในปีค.ศ.1930 โดยใส่ชุดสีแดงภายใต้ชื่อที่รู้จักในหมู่แฟน ๆ ว่า "ปีศาจแดง" บัสบี้ ชอบชื่อนี้มากและคิดว่าปีศาจน่าจะเหมาะและเพิ่มกำลังขวัญให้กับนักเตะและขู่ขวัญคู่แข่งได้เป็นอย่างดี ดังนั้นเค้าจึงกำหนดให้แมนเชสเตอร์ยูไนเต็ด เป็นที่รู้จักกันในนาม "ปีศาจแดง" และในเวลาต่อมาสโมสรก็ได้นำโลโก้รูปปีศาจมาติดไว้ที่หนังสือโปรแกรมการแข่งขันและผ้าพันคอ จนกระทั่งในปี ค.ศ.1970 ตราสโมสรได้ถูกออกแบบให้เป็นรูปปีศาจยืนอยู่ตรงกลางพร้อมทั้งถือง่ามด้วย
กลางยุค 60

เดือน กันยายน ปีค.ศ.1963 วงการลูกหนังได้ก่อกำเนิดอัจฉริยะนักเตะศูนย์หน้าในวัยเพียงแค่ 17 ปี นามว่า จอร์จ เบสต์ ซึ่งเป็นการก่อกำเนิด 3 ประสาน อันประกอบด้วยชาร์ลตัน ลอว์ และเบสท์ทำให้ยูไนเต็ดประสบความสำเร็จคว้าแชมป์ในปีช่วงศตวรรษที่ 60 ปีค.ศ.1963-64 ลอว์ทำไปได้ถึง 46 ลูกในทุกรายการการแข่งขัน ยูไนเต็ดจบในอันดับที่ 2 จากนั้นพวกเค้าได้แชมป์ลีกในปีค.ศ.1964-65 เฉือนทีมลีด ยูไนเต็ด ด้วยประตูได้เสีย และชนะ 13 จาก 15 เกมในช่วย กันยายน ถึง ธันวาคม ค.ศ.1964  การสร้างทีมใหม่เป็นรูปเป็นร่างขึ้น โดย บ๊อบบี้ ชาร์ลตัน และบิล โฟล์ก เป็นเพียงผู้เล่นที่รอดชีวิตจากมิวนิกและยังอยู่ในทีม ส่วน แฮรรี่ เกร็ก ยังอยู่กับทีมแม้จะได้รับบาดเจ็บค่อนข้างหนักที่หัวไหล่ จนกระทั่งถึงฤดูกาล 1966-67
ฤดูกาลดังกล่าว ยังมีส่วนพัฒนาอีกด้านหนึ่ง ก็คือ สนามโอล์ด แทรฟฟอร์ด ได้รับการขยับขยายด้วยเงินสนับสนุนของรัฐบาล อันเนื่องมาจากอังกฤษจะเป็นเจ้าภาพการแข่งขันฟุตบอลโลก 1966 โดยฝั่งนอร์ทสแตนด์ถูกสร้างใหม่ด้วยโครงสร้างเหล็ก  นักเตะยูไนเต็ด คือ บ๊อบบี้ ชาร์ลตัน และน็อบบี้ สไตส์ ได้มีโอกาสลงเล่นให้อังกฤษในนัดชิงชนะเลิศ ซึ่งผลปรากฏว่า อังกฤษสามารถเอาชนะเยอรมนีตะวันตกไปได้ด้วยสกอร์ 4-2  ปีก จอร์น คอนเนลลี่ ก็ได้รับเลือกให้เป็นหนุ่งในสมาชิกของอักฤษชุดบอลโลกด้วย แต่ก็ไม่ถูกเลือกสำหรับใช้งานในนัดชิงชนะเลิศ
ยูไนเต็ดได้แชมป์ลีกอีกในปี ค.ศ.1966-67 โดยไม่แพ้ใครเลยใน 20 นัดหลังสุดและการันตีตำแหน่งแชมป์ของพวกเค้าด้วยการชนะเวสท์แฮม ไปด้วยสกอร์ 6-1  และได้สิทธ์ไปแข่งขันในรายการยูโรเปี้ยน คัพ ในปีถัดไป ซึ่งเป็นการเริ่มต้นของยุคแห่งความสำเร็จ พวกเค้าจบรายการฟุตบอลถ้วยลีก คัพ แค่รอบสอง ด้วยฝีมือของทีมแบล็คพูล ที่ชนะบลูมฟิล์ด โร้ด มาด้วยสกอร์ 5–1
เจ้ายุโรป (1967–68)

สเต็ปนี่
โฟล์ก
แซดเลอร์
เบรนแนน
ดันน์
ชาร์ลตัน (C)
ครีแรนด์
สไตส์
เบสต์
แอสตัน
คิดด์
นักเตะชุดชิงชนะเลิศยูโรเปี้ยน คัพ 1968 ผังนักเตะนัดชิงชนะเลิศ
ยูไนเต็ดเริ่มต้นฟุตบอลยุโรปด้วยงานไม่ยากนัก พวกเค้าผ่านเข้ารอบด้วยผลประตูรวม 4-0 ชนะทีมฮิเบอร์เนียน จากนั้นตามด้วยทีมซาราเยโว และทีม โกนิค ซาเบอร์ จากโปแลนด์ ซึ่งยูไนเต็ดสามารถเอาชนะด้วยสกอร์รวม 2-1 ผ่านเข้าสู่รอบเซมิ ไฟนอล ไปพบกับงานหินชิ้นโต รีล มาดริด โดยในเลคแรกที่ต้องเจอกันที่สนามโอล์ด แทรฟฟอร์ด ด้วยการตั้งรับอย่างเหนียวแน่นของรีล มาดริด ทำให้ยูไนเต็ดเก็บชัยชนะได้เพียงสกอร์ 1-0 ซึ่งถือว่าน้อยมากเมื่อเทียบว่านัดต่อไปจะต้องไปเยือนที่สนามเบอร์นาบิว
เดนิส ลอว์ มีอาการบาดเจ็บที่หัวเข่าจนไม่สามารถลงช่วยเกมที่เบอร์นาบิวได้ ดังนั้นบัสบี้จึงตัดสินใจใช้นักเตะกองหลังวัย 36 ปี บิลล์ โฟล์ค มาแทนตำแหน่งทางด้านขวา ยูไนเต็ดออกสตาร์ทได้ไม่ค่อยดีเท่าที่ควรและต้องตามหลังถึง 3-1 เมื่อจบเวลาในครึ่งแรก สกอร์รวมตอนนี้ รีล มาดริดนำอยู่ 3-2  เริ่มครึ่งหลัง หลังจากการแก้เกม ยูไนเต็ดเริ่มทำได้ดีขึ้น บุกกดดันรีล มาดริดอย่างหนัก จนกระทั่งเดวิด แซดเลอร์ มาทำประตูตีเสมอสกอร์รวมเท่ากันที่ 3-3  แล้วสุดท้าย บิลล์ โฟล์ก ก็กลายเป็นฮีโร่ซัดประตูชัยให้ยูไนเต็คจากการผ่านบอลของจอร์จ เบสต์ ซึ่งเป็นเพียงประตูเดียวที่เค้ายิงได้ในการแข่งขันฟุตบอลถ้วยยุโรป และเป็นประตูสุดท้ายใน 9 ประตูในการลงเล่นเกือบ 700 นัดให้สโมสร
ยูไนเต็ดผ่านเข้าไปสู่รอบชิงชนะเลิศพบกับสโมสรเบนฟิกาที่สนามเวมบลีย์ ซึ่งถือว่าเป็นคืนอันพิเศษสำหรับบัสบี้ หลังจากที่เคยให้คำมั่นสัญญาว่าเค้าจะพาทีมยูไนเต็ดก้าวสู่ความเป็นที่หนึ่งของยุโรป โดยอาศัยความสามารถของบัสบี้ในการปลุกปั่นทีมจากผู้เล่นดาวรุ่งให้กลายเป็นทีมที่ยิ่งใหญ่ โดยในนักเตะชุดที่ลงชิงชนะเลิศ มีนักเตะแค่ 2 คนที่มาจากการย้ายทีมเท่านั้น
บ๊อบบี้ ชาร์ลตัน เบิกร่องประตูขึ้นนำให้ยูไนเต็ด แต่เบนฟิกาก็ตีเสมอได้ทันควันจากเจม กราซ่า และยังโหมกระหน่ำอย่างต่อเนื่องเพื่อประตูขึ้นนำยูไนเต็ดให้ได้ แต่ก็ต้องขอบคุณอเล็ก สเต๊ปนี่ ที่ป้องกันประตูจากความพยายามของยูเซบิโอ  และยูไนเต็ดก็สามารถยื้อได้จนถึงช่วงต่อเวลาพิเศษ ในที่สุดความพยายามของยูไนเต็ดก็ประสบความสำเร็จจากการทำประตูด้วยความสามารถเฉพาะตัวของจอร์จ เบสต์ และ ไบรอัน คิดด์ ฉลองวัย 19 ปี และบ๊อบบี้ ชาร์ลตันก็มาทำประตูตอกย้ำชัยชนะ ไปด้วยสกอร์ 4–1  ยูไนเต็ดกลายเป็นทีมแรกของอังกฤษที่สามารถครองแชมป์เป็นเจ้ายุโรปถ้วยใหญ่สุดไปครองได้สำเร็จ
แมตต์ บัสบี้ ได้รับการแต่งตั้งเป็นอัศวินจากความสำเร็จในครั้งนี้ และยังได้ขนานนามว่าเป็นผู้ปลดปล่อยของแมนเชสเตอร์ยูไนเต็ด
สิ้นสุดยุค (1968–69)

จากการเป็นแชมป์ยูโรเปี้ยน แมนยูไนเต็ดมีคิวต้องลงฟาดแข้งกับทีมเอสตูเดียนเต้ เดอร์ ลา พลาต้าทีมแชมป์จากอเมริกาใต้ ในการแข่งขันอินเตอร์คอนติเนนตอล คัพ ปี ค.ศ.1968 เอสตูเดียนเต้ชนะเมื่อรวมสกอร์ทั้ง 2 นัด โดยนัดแรกที่สนามบูโนส ไอเรส เลอร์ บอมโบเนร่า เอสตูเดียนเต้เป็นฝ่ายชนะไปก่อนด้วยสกอร์ 1-0 และกลับมาเสมอกัน 1–1 ที่สนามโอล์ด แทรฟฟอร์ด ซึ่งเป็นครั้งแรกและครั้งเดียวที่ยูไนเต็ดพลาดการคว้าแชมป์ในสนามเหย้าของตัวเอง  ในถ้วยยูโรเปี้ยน คัพ ยูไนเต็ดแพ้ให้กับมิลาน ในรอบเซมิไฟนอลล์ หลังจากที่ถูกปฏิเสธประตูทั้งที่บอลข้ามเส้นไปอย่างชัดเจนแล้วในนัดที่สองที่โอล์ด แทรฟฟอร์ด จึงทำให้จบลงด้วยชัยชนะเพียงแค่ 1–0 และต้องตกรอบไปด้วยผลสกอร์รวมแพ้ต่อมิลานไป1–2 จบฤดูกาลบัสบี้ได้ผันตัวเองไปเป็นผู้จัดการทั่วไป ซึ่งเค้าได้ประกาศอย่างเป็นทางการ ถึงการลาออกจากการเป็นผู้จัดการทีมในวันที่ 14 กุมภาพันธ์ ค.ศ.1969 และผู้ฝึกสอน วิล์ฟ แมคกินเนสส์ ได้ตกลงที่จะมาคุมทีมชุดใหญ่แทน
เดือนพฤษภาคม ค.ศ.1969 นักเตะยูไนเต็ดหลายคนล่วงเข้าสู่วัยที่ต้องเลิกเล่น โฟล์ก แขวนสตั้ดในฤดูกาลถัดมาด้วยวัย 37 ปี เชย์ เบรนแนน และ บ๊อบบี้ ชาร์ลตัน เข้าสู่วัย 30 ต้นๆ และ เดนิส ลอว์ ใกล้ฉลองวันเกิดครบ 30 ปีในอีกไม่กี่เดือน แต่ถึงอย่างไรก็ดี ทีมก็ยังประกอบด้วยนักเตะดาวรุ่งอีกหลายคน ไบรอัน คิดด์ โชว์ฟอร์มได้น่าประทับใจในวัยเพียง 20 ปี และนักเตะใหม่อย่างวิลลี่ มอร์แกน อดีตนักเตะที่ดึงมาจากเบิร์นลี่หลังจากได้แชมป์ยูโรเปี้ยน คัพ อเล็ก สเต็ปนี่  ในวัย 26 ปี สามารถยึดตำแหน่งตัวจริงในตำแหน่งผู้รักษาประตู หลังจากที่ยูไนเต็ดเซ็นสัญญาคว้าตัวมาจากเชลซี ตั้งแต่ 3 ปีก่อนหน้าเพื่อมาแทนแฮรรี่ เกร็กthree years earlier to replace Harry Gregg.
แหล่งข้อมูลอื่น

History by Decade – 1940–1949 at ManUtd.com
History by Decade – 1950–1959 at ManUtd.com
History by Decade – 1960–1969 at ManUtd.com
| ด ค กสโมสรฟุตบอลแมนเชสเตอร์ยูไนเต็ด |
| --- | --- |
 ผู้เล่น  ผู้จัดการทีม  ชุดสำรองและชุดเยาวชน  สถิติ  เกียรติประวัติ  ฤดูกาลปัจจุบัน 
ประวัติศาสตร์:  1878–1945  1945–1969  1969–1986  1986–2013  ฤดูกาล  ยุโรป 
โศกนาฏกรรมมิวนิก:  ภัยพิบัติทางอากาศมิวนิก  บัสบีเบบส์ 
สนามเหย้า:  นอร์ทโรด (1878–1893)  แบงก์สตรีต (1893–1910)  โอลด์แทรฟฟอร์ด (1910–ปัจจุบัน)  สเตรตฟอร์ดเอนด์  เซอร์แมตต์บัสบีเวย์ 
สนามฝึกซ้อม:  เดอะคลิฟฟ์  แทรฟฟอร์ดเทรนนิงเซนเตอร์ 
ทีมอื่น:  แมนเชสเตอร์ยูไนเต็ดหญิง 
ผู้เล่น:  ลงเล่นมากกว่า 100 นัด  25–99 นัด  1–24 นัด 
ทีมคู่แข่ง:  League record by opponent  ดาร์บีแมนเชสเตอร์  การแข่งขันกับลิเวอร์พูล  การแข่งขันกับลีดส์ยูไนเต็ด  การแข่งขันกับอาร์เซนอล 
ผู้สนับสนุน:  Independent Manchester United Supporters Association  Manchester United Supporters' Trust  Red Army 
สื่อ:  เอ็มยูทีวี  อินไซด์ยูไนเต็ด 
บทความที่เกี่ยวข้อง:  ลูกนกหัดบินของเฟอร์กี  สโมสรฟุตบอลยูไนเต็ดออฟแมนเชสเตอร์  Glazer ownership  Mascots  ผู้เล่นแห่งปีเซอร์แมตต์ บัสบี 
  Book:Manchester United F.C.    Category:Manchester United F.C.   Portal:Association football   Manchester United task force   Commons:Manchester United 
บัสบีเบบส์ในเดนมาร์ก ปี ค.ศ.1955
แผ่นหินสลักเพื่อเป็นเกียรติให้กับนักเตะที่เสียชีวิตจากเหตุการณ์เครื่องบินตกที่มิวนิก
ทูเดย์โชว์

| ทูเดย์โชว์ |
| --- | --- |
ประเภท: วาไรตี้ทอล์คโชว์
พัฒนาโดย: บริษัท บอร์น แอนด์ แอสโซซิเอทด์ จำกัด
พิธีกร: ปัจจุบัน ไตรภพ ลิมปพัทธ์ กีรติ เทพธัญญ์ เจริญพร อ่อนละม้าย สุภัทรภรณ์ นามปิติ อดีต ณวัฒน์ อิสรไกรศีล  (พ.ศ. 2552 - 2564)   ผดุง ทรงแสง (พ.ศ. 2558 - 2561)  
ประเทศแหล่งกำเนิด: ประเทศไทย
ภาษาต้นฉบับ:  ไทย (ในประเทศไทย)
การผลิต
สถานที่ถ่ายทำ: กันตนา สตูดิโอ
ความยาวตอน: 60 นาที 4 พฤษภาคม - 1 มิถุนายน 2552  2560 - ปัจจุบัน 75 นาที 2558 - 2560  90 นาที 2552 - 2558  120 นาที 2558
ออกอากาศ
เครือข่าย: ไทยทีวีสีช่อง 3
ออกอากาศ: 4 พฤษภาคม พ.ศ. 2552 – ปัจจุบัน
การแสดงที่เกี่ยวข้อง
ทไวไลท์โชว์ คลับเซเวน
ทูเดย์โชว์ (ชื่อเดิม ทูไนท์โชว์) เดิมรายการนี้เป็นรายการโทรทัศน์ประเภทวาไรตี้ทอล์กโชว์ ที่นำเสนอสาระและความบันเทิงในช่วงเวลากลางคืน ดำเนินรายการโดย ไตรภพ ลิมปพัทธ์ (พิธีกรหลัก) ออกอากาศทุกวันจันทร์ เวลา 23.15-00.45 น. เริ่มออกอากาศเป็นครั้งแรก เมื่อวันจันทร์ที่ 4 พฤษภาคม พ.ศ. 2552 ทางสถานีโทรทัศน์ไทยทีวีสีช่อง 3 โดยเริ่มแรกออกอากาศเพียง 1ชั่วโมง คือรายการจบเวลา 00.00 น. จนถึงวันที่ 8 มิถุนายน พ.ศ. 2552 รายการจบ 00.30 น.
ในช่วงหนึ่ง รายการทูไนท์โชว์ ออกอากาศ 2 ประเทศ คือประเทศไทย และประเทศกัมพูชา โดยในประเทศกัมพูชา ออกอากาศเป็นภาษาเขมร ซึ่งไม่ได้เอาเทปจากไทยและไม่ได้ใช้พิธีกรเดียวกันกับไทย ซึ่งจะทำการตัดต่อบางส่วนเฉพาะเนื้อหาในรายการและใช้พิธีกรจากในประเทศของตนเอง
ในประเทศกัมพูชาออกอากาศทาง สถานีโทรทัศน์กองยุทธพลเขมรภูมินทร์ ทุกวันศุกร์ 22:30-22:45 และ สถานีโทรทัศน์ใหม่กัมพูชา ทุกวันอาทิตย์ 00:30-00:55 เป็นรายการสุดท้าย
จนกระทั่งวันที่ 5 กรกฎาคม พ.ศ. 2558 รายการทูไนท์โชว์ เปลี่ยนชื่อเป็น ทูเดย์โชว์ และได้ย้ายเวลาออกอากาศของรายการมาเป็นช่วงเวลากลางวันในทุกวันอาทิตย์ เวลา 14.45 น. - 16.00 น. ปัจจุบัน ออกอากาศในเวลา 15.00 - 16.00 น.
อนึ่ง ในช่วงที่มีพระราชพิธีฉลองสิริราชสมบัติครบ 70 ปี ทางสถานีและเจ้าของรายการตัดสินใจงดการออกอากาศของรายการไปก่อนในช่วงเดือนมิถุนายนในวันที่ 12 มิถุนายน พ.ศ. 2559 และกลับมาออกอากาศปกติในวันที่ 19 มิถุนายน พ.ศ. 2559
ทูไนท์โชว์

รายการได้แบ่งการออกอากาศเป็น 2 หรือ 3 ช่วง ได้แก่
ทูไนท์โชว์ > ช่วงที่ 1

ช่วงอเมซิ่ง ต่างแดน โดย ณวัฒน์ อิสรไกรศีล พาเที่ยวเมืองแปลก เรื่องราวที่ไม่เคยเห็นมาก่อน  โดยแบ่งเป็น  30 นาที
ทูไนท์โชว์ > ช่วงที่ 2

ช่วงสัมภาษณ์ โดยแขกรับเชิญ ที่จะมาให้สัมภาษณ์เรื่องราวต่าง ๆ ของตัวเองและปิดท้ายช่วงนี้ด้วยการแจกรูปภาพของแขกรับเชิญที่มาออกรายการ ในกรอบขนาดใหญ่ไว้เป็นที่ระลึก โดยแบ่งเป็น 45-60 นาที
ทูไนท์โชว์ > ช่วงที่ 3

ช่วงร้องเพลง โดยจะเชิญนักร้องมาร้องเพลงเป็นการปิดรายการ (บางครั้งถ้าช่วงสัมภาษณ์ใช้เวลา 60 นาทีจะไม่มีช่วงร้องเพลงนี้)
ทูเดย์โชว์

ในปัจจุบัน รายการได้แบ่งการออกอากาศเป็น 2 ช่วง ได้แก่
ทูเดย์โชว์ > ช่วงที่ 1

ช่วงสัมภาษณ์ โดยแขกรับเชิญ ที่จะมาให้สัมภาษณ์เรื่องราวต่าง ๆ ของตัวเองและปิดท้ายช่วงนี้ด้วยการแจกรูปภาพของแขกรับเชิญที่มาออกรายการ ในกรอบขนาดใหญ่ไว้เป็นที่ระลึก โดยแบ่งเป็น 45 นาที
ทูเดย์โชว์ > ช่วงที่ 2

ช่วง เยี่ยม ๆ มอง ๆ เมื่อเหล่าพิธีกรสองคน จะเดินทางออกไปสัมภาษณ์กับแขกรับเชิญนอกสถานที่ เพื่อเสาะหาว่า เหล่าศิลปินดาราเมื่อไม่ได้ร้องเพลงหรือรับเล่นละคร เขาหรือเธอจะมีอาชีพเสริมอะไรกันบ้าง โดยมานำเสนอแทนช่วงเก่าที่มีชื่อช่วงว่า แปลก เฮ ซ่าส์ ไม่น่าเชื่อ
ระยะเวลาในการออกอากาศ

| สถานีโทรทัศน์ที่ออกอากาศ | วัน | เวลา | ช่วงระหว่าง |
| --- | --- | --- | --- |
| สถานีวิทยุโทรทัศน์ไทยทีวีสีช่อง 3 | จันทร์ | 23.00 น. - 24.00 น. | 4 พฤษภาคม 2552 - 1 มิถุนายน 2552 |
| สถานีวิทยุโทรทัศน์ไทยทีวีสีช่อง 3 | จันทร์ | 23.00 น. - 00.30 น. | 8 มิถุนายน 2552 - 28 กุมภาพันธ์ 2554 |
| สถานีวิทยุโทรทัศน์ไทยทีวีสีช่อง 3 | จันทร์ | 23.15 น. - 00.45 น. 23.20 น. - 00.50 น. | 7 มีนาคม 2554 - 29 มิถุนายน 2558 |
| สถานีวิทยุโทรทัศน์ไทยทีวีสีช่อง 3 | อาทิตย์ | 14.45 น. - 16.45 น. | 5 กรกฎาคม 2558 - 30 สิงหาคม 2558 |
| สถานีวิทยุโทรทัศน์ไทยทีวีสีช่อง 3 | อาทิตย์ | 14.45 น. - 16.30 น. | 6 กันยายน 2558 - 27 ธันวาคม 2558 |
| สถานีวิทยุโทรทัศน์ไทยทีวีสีช่อง 3 | อาทิตย์ | 14.45 น. - 16.15 น. | 3 มกราคม 2559 - 29 พฤษภาคม 2559 |
| สถานีวิทยุโทรทัศน์ไทยทีวีสีช่อง 3 | อาทิตย์ | 14.45 น. - 16.00 น. | 5 มิถุนายน 2559 - 26 มีนาคม 2560 |
| สถานีวิทยุโทรทัศน์ไทยทีวีสีช่อง 3 | อาทิตย์ | 15.00 น. - 16.00 น. | 2 เมษายน 2560 - ปัจจุบัน |
ดูเพิ่ม

ทไวไลท์โชว์
คลับเซเวน
กีฬาคริกเกตในโอลิมปิกฤดูร้อน 1900

| กีฬาคริกเกตในโอลิมปิกฤดูร้อน 1900 |
| --- | --- |
สัญลักษณ์กีฬาคริกเกต
หน่วยงาน: ไอซีซี
รายการ: 1 (ชาย: 1; หญิง: 0; ผสม: 0)
การแข่งขัน
 1896  1900  1904  1908  1912  1920   1924  1928  1932  1936  1948  1952 1956  1960  1964  1968  1972  1976 1980  1984  1988  1992  1996  2000 2004  2008  2012  2016  2020  2024 
  ผู้ที่ได้รับเหรียญรางวัล 
กีฬาคริกเก็ต เป็นชนิดกีฬาที่เคยจัดแข่งขันในโอลิมปิกฤดูร้อน 1900 เพียงครั้งเดียว จัดแข่งขันระหว่างวันที่ 19-20 สิงหาคม ค.ศ. 1900 ณ กรุงปารีส ประเทศฝรั่งเศส
ผู้ได้รับเหรียญรางวัล

| รายการ | เหรียญทอง | เหรียญเงิน |
| --- | --- | --- |
| คริกเก็ต | Devon and Somerset Wanderers  สหราชอาณาจักร  C. B. K. Beachcroft (captain)  Arthur Birkett  Alfred Bowerman  George Buckley  Francis Burchell  Frederick Christian  Harry Corner  Frederick Cuming  William Donne  Alfred Powlesland  John Symes  Montagu Toller | French Athletic Club Union  ฝรั่งเศส  William Anderson  William Attrill  J. Braid  W. Browning  Robert Horne  Timothée Jordan  Arthur MacEvoy  Douglas Robinson  F. Roques  A. J. Schneidau  Henry Terry  Philip Tomalin (captain) |
Reference: Australian Broadcasting Corporation
ศิขรินธาร พลายเถื่อน

| ศิขรินธาร พลายเถื่อน |
| --- | --- |
เกิด: 28 กรกฎาคม พ.ศ. 2519 (48 ปี) ศิขรินธาร พลายเถื่อน
คู่สมรส: Ryan Merszei
อาชีพ: นักแสดง, พิธีกร
ปีที่แสดง: พ.ศ. 2537 - ปัจจุบัน
ศิขรินธาร พลายเถื่อน (ชื่อเล่น: นก) เป็นนักแสดง หญิงชาวไทย เกิดเมื่อวันที่ 28 กรกฎาคม พ.ศ. 2519
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2538 | มโหสถชาดก | อมราเทวี | ช่อง 7 |
| 2539 | ดอกแก้ว | ชไมพร | ช่อง 7 |
| 2539 | ดั่งดวงหฤทัย | กระวาน | ช่อง 7 |
| 2539 | มณีนพเก้า | หัศจารีย์ | ช่อง 7 |
| 2539 | พันหนึ่งราตรี | ซิลเอลโฮป | ช่อง 7 |
| 2540 | การะเกด | บุนนาค | ช่อง 7 |
| 2540 | น้ำใจแม่ | ณัชชา | ช่อง 7 |
| 2541 | คู่เขยคู่ขวัญ | เนตรดาว | ช่อง 7 |
| 2541 | พลังรัก | นางตานี | ช่อง 7 |
| 2541 | กามเทพเล่นกล | นก | ช่อง 7 |
| 2541 | ขวานฟ้าหน้าดำ | หุ่นฟาง | ช่อง 7 |
| 2542 | พิศวาสอลเวง | แก้วกานดา | ช่อง 7 |
| 2542 | ลูกหว้า | เจือปราณ | ช่อง 7 |
| 2542 | ขุนเดช | หยิน | ช่อง 7 |
| 2542 | เพลงพราย | นวลอนงค์ | ช่อง 7 |
| 2543 | กว่าจะรู้เดียงสา | สายสมร | ช่อง 7 |
| 2543 | สวัสดีคุณผู้ฟัง | มิ่งสุดา | ช่อง 7 |
| 2545 | ใครกำหนด | วิภัสสร | ช่อง 7 |
| 2545 | หวังด้วยใจไปด้วยฝัน | รำพึง | ช่อง 7 |
| 2546 | นางโชว์ | ลดา | ช่อง 3 |
| 2546 | เจ้านายวัยกระเตาะ | ปาริตา (ริต้า) | ช่อง 3 |
| 2547 | รัตตมณี ร.ศ.220 | เนื้อนวล | ช่อง 3 |
| 2547 | ลูกสาวแม่เอ๊ย | สอยดาว | ช่อง 3 |
| 2547 | ผู้ชายมือสอง | กำไล | ช่อง 3 |
| 2547 | โบสีชมพู | เพ็ญพิมล | ช่อง 3 |
| 2548 | จันทร์ ฤ จะฉาย | เปรียว | ช่อง 3 |
| 2549 | เหยื่อมาร | ดลยา กว้างไพศาลตระกูลพานิชย์ (ยา) | ช่อง 3 |
| 2549 | บัวปริ่มน้ำ | เจ๊อัม (กลุ่มเพื่อนสนิท) | ช่อง 3 |
| 2549 | หัวใจทระนง | หนูดี้ | ช่อง 3 |
| 2549 | รังนกบนปลายไม้ | รัตนา | ช่อง 3 |
| 2549 | เรือนนารีสีชมพู | ราตรี | ช่อง 3 |
| 2551 | หาบของแม่ | หลิน | ช่อง 3 |
| 2552 | ล่าผีปอบ | นางกระสือ | ช่อง 3 |
| 2555 | แหม่มแก้มแดง | ธัญญา | ช่อง 3 |
| 2555 | รักคุณเท่าฟ้า | แหม่ม | ช่อง 3 |
| 2555 | แรงเงา | ฤดี | ช่อง 3 |
| 2556 | แรงปรารถนา | น้ำหวาน | ช่อง 3 |
| 2556 | คุณชายรณพีร์ | เหมยฮัว | ช่อง 3 |
| 2556 | คุ้มนางครวญ | มาดามสุชาดา | ช่อง 5 |
| 2557 | นางกลางไฟ | วัลลภา | ทรูโฟร์ยู |
| 2557 | ทรายสีเพลิง | กี้ | ช่อง 3 |
| 2558 | สายลับสามมิติ | จันทร์เจ้า | ช่อง 3 |
| 2558 | จัดรัก…วิวาห์ลวง | ฮันนี่ | ช่องวัน |
| 2559 | เราเกิดในรัชกาลที่ ๙ เดอะซีรีส์ | นก ศิขรินธาร | ช่องวัน |
| 2559 | Angel Destiny อุบัติรักเทวา | มยุรี ตระการศัก (เมย์) | ทรูโฟร์ยู |
| 2560 | บ่วงหงส์ | นงนุช | ช่อง 3 |
| 2563 | พยากรณ์ซ่อนรัก | พัสสิตา | ช่อง 3 |
ผลงาน > ซิตคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2548 | เป็นต่อ ตอน เป็นต่อโดนแบน | ช่อง 3 | จูน | รับเชิญ |
| 2558 | เพราะมีเธอ | ช่องวัน | ไหม | รับเชิญ |
ผลงาน > ผลงานพิธีกร

รายการ Active Entertain ทางคลื่น FM 99 Active Radio คลื่นเมืองไทยแข็งแรง
ผลงาน > มิวสิควีดีโอ

ยืนร้องไห้คอยใคร - (ศรเพชร ศรสุพรรณ)
คิดถึงพี่ไหม - (สนธิ สมมาตร)
แหล่งข้อมูลอื่น

“นก” ศิขรินธาร พลายเถื่อน : “ใครว่าผู้หญิงขับรถไม่ได้เรื่อง” : manager.co.th เก็บถาวร 2006-03-08 ที่ เวย์แบ็กแมชชีน
ยิ่งแก่ยิ่งสวย 'นก-ศิขรินธาร' ขยันโชว์หุ่นเป๊ะเว่อร์ : sbt.co.th[ลิงก์เสีย]
นก ศิขรินธาร : ryt9.com
: อินสตาแกรมของนก
กระถินนา

| กระถินนา |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Xyridaceae
สกุล:: Xyris
สปีชีส์:: X.  indica
ชื่อทวินาม
Xyris indica L.

ชื่อพ้อง
 Xyris robusta Martius
กระถินนา เป็นพืชสกุลหญ้าบัว ในวงศ์กระถินทุ่ง (Xyridaceae) มีชื่อพื้นเมืองอื่นคือ กระจับแดง (นราธิวาส), กระถินทุ่ง (กลาง, ตราด), หญ้ากระเทียม (ปราจีนบุรี), หญ้าขี้กลาก (สระบุรี) และหญ้าบัว (ปราจีนบุรี, อุบลราชธานี)
ลักษณะทั่วไป

กระถินนาเป็นไม้ล้มลุกปีเดียว ใบขึ้นจากดิน มีขนาดเล็กคล้ายใบหญ้า ช่อดอกมีก้านยาวขึ้นมาจากดินล้อมรอบด้วยใบ ดอกสีเหลืองสด ติดอยู่ตรงปลายของช่อดอก กลีบดอกมี 2 ชั้น ชั้นละ 3 กลีบ ผลเล็ก ติดอยู่รวมกันที่ปลายช่อดอก และจะร่วงเมื่อแก่เต็มที่ มักขึ้นอยู่กลางท้องทุ่ง หรือทุ่งนา หรือพื้นที่ชุมน้ำในที่เป็นดินเค็ม มักขึ้นอยู่กับดุสิตา (Utricularia delphinioides) หรือหญ้าเหลือง ออกดอกในช่วงปลายฤดูฝนต่อต้นฤดูหนาว
ประโยชน์

เหตุที่ได้ชื่อว่า หญ้าขี้กลาก เนื่องจากถูกจัดว่าเป็นวัชพืช โดยชาวนามักจะถอนทิ้งก่อนที่จะทำนา  แต่มีประโยชน์ในการทำสมุนไพร ส่วนหัวนำมาตำผสมกับน้ำซาวข้าวเหนียว นำไปทาแผลที่เป็นกลากเกลื้อนได้
เมื่อออกดอก กระถินนา จะมีความสวยงามมาก ดอกมีสีเหลือง เมื่อบานจะบานเต็มท้องทุ่งพร้อมกัน ในประเทศไทยพบทุ่งกระถินนาได้หลายจังหวัดในภาคตะวันออกเฉียงเหนือ นิยมใช้เป็นสถานที่ท่องเที่ยวและถ่ายภาพ
แหล่งข้อมูลอื่น

ข้อมูลที่เกี่ยวข้องกับ Xyris indica ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q11178072  Wikispecies: Xyris indica  EoL: 985654  EPPO: XYRIN  FloraBase: 1147  FNA: 200027359  FoC: 200027359  GBIF: 2692701  GRIN: 451056  iNaturalist: 369325  IPNI: 269971-2  IRMNG: 10197836  ITIS: 39097  IUCN: 194171  NCBI: 2919641  Plant List: kew-272754  POWO: urn:lsid:ipni.org:names:269971-2  WCSP: 272754